(nu produce efecte juridice)\*

ROMÂNIA **Iniţiator**

JUDEŢUL MURES **PRIMAR**

MUNICIPIUL TÂRGU MUREȘ **Soós Zoltán**

DASCPC-Serviciul activităţi culturale, sportive, de tineret şi locativ

Nr. 25684 din 04.04.2022

**Referat de aprobare**

**privind trecerea locuințelor disponibile precum și a celor care se vor disponibiliza, situate în municipiul Târgu Mureș, str. Rovinari, nr. 36, din categoria locuințelor destinate chiriașilor evacuați din locuințe retrocedate foștilor proprietari în categoria locuințelor sociale**

În urma solicitărilor numeroase venite din partea familiilor evacuate şi în curs de evacuare, în urma aplicării prevederilor Legii nr. 112/1995 şi Legii nr. 10/2001, la nivelul municipiului Târgu Mureș s-au luat mai multe măsuri în vederea rezolvării situației locative a acestei categorii de solicitanți.

Printre aceste măsuri s-a numărat și aprobarea HCL nr.222/13.11.2008 prin care s-a aprobat completarea art.1 al HCL nr. 150/30.10.2008 privind aprobarea indicatorilor tehnico-economici la investiţia ˝ Bloc de locuinţe sociale în cartierul Rovinari, Târgu Mureş˝, în sensul că : blocul de locuinţe din cartierul Rovinari este destinat chiriaşilor evacuaţi din locuinţele retrocedate foştilor proprietari, conform prevederilor O.U.G. nr. 74/2007 şi O.U.G. nr. 68 aprobată prin Legea nr. 515/2006, în total 20 de apartamente. Astfel, prin Dispoziția primarului municipiului Târgu -Mureș nr. 2942/20.07.2011, apartamentele au fost repartizate solicitanților cuprinși pe lista de priorități stabilită pentru persoane evacuate sau în curs de evacuare din case retrocedate foștilor proprietari, conform dispozițiilor legale în vigoare.

În prezent, în evidențele noastre, pe lista de priorități pentru atribuirea de locuințe pentru această categorie de solicitanți, aprobată prin HCL nr. 47/24.02.2022, mai figurează un număr de 5 cazuri, cărora li s-au oferit diverse soluții de recazare, dar care au fost refuzat având în vedere faptul, că încă nu li s-a solicitat părasirea locuințelor. Menționăm faptul că, la nivelul municipiului există un fond de locuințe disponibile, de tip ANL, care sunt destinate soluționării situației locative a acestor persoane, atunci când va fi cazul.

În ceea ce privește imobilul situat în str. Rovinari, nr. 36, la data prezentei există două locuințe disponibile și având în vedere că nu mai există solicitanți cărora să poată fi repartizate, în vederea evitării degradării apartamentelor prin nefolosire și luând în considerare lipsa de locuințe disponibile, cu suprafață locativă mai mare, destinate soluționării cererilor de locuințe sociale,Comisia locativă, în ședința din data de 01.04.2022 a propus modificarea destinației acestor apartamente, precum și a celor care se vor disponibiliza în viitor pentru a putea fi repartizate ca locuințe sociale.

Potrivit prevederilor art. 14, alin. (4) din OUG nr. 74/2007 privind asigurarea fondului de locuinţe sociale destinate chiriaşilor evacuaţi sau care urmează a fi evacuaţi din locuinţele retrocedate foştilor proprietari, pentru locuinţele rămase nerepartizate conform alin. (3), ca urmare a lipsei de solicitări din partea persoanelor şi/sau familiilor evacuate sau care urmează a fi evacuate din locuinţele retrocedate în natură foştilor proprietari, modul de administrare se stabileşte prin hotărâre a consiliului local, respectiv a Consiliului General al Municipiului Bucureşti, fără schimbarea destinaţiei date prin autorizaţia de construire.

Având în vedere cele mai sus- precizate, supunem aprobării Consiliului Local proiectul de hotărâre alăturat.

Anexă- extras din referatul nr. 21397/18.03.22 cu privire la soluționarea unor probleme locative și proces -verbal nr. 25393/01.04.22.

**Aviz favorabil al Aviz favorabil al**

**D.A.S.C.P.C S.C. LOCATIV S.A.**

Director ex. adj. Director General

Blaga-Zătreanu Cosmin Orban Jeno Lorand

Întocmit/redactat,

Mureșan Ramona-inspector sup. SACSTL



ROMÂNIA Proiect

JUDEŢUL MUREŞ (nu produce efecte juridice)\*

CONSILIUL LOCAL AL MUNICIPIULUI TÂRGU MUREȘ **Inițiator**

**Primar,**

**Soós Zoltán**

**HOTĂRÂREA nr.\_\_\_\_\_\_**

**din\_\_\_\_\_\_\_\_\_\_\_\_\_\_\_\_\_\_\_\_\_\_\_\_2022**

**privind trecerea locuințelor disponibile precum și a celor care se vor disponibiliza, situate în municipiul Târgu Mureș, str. Rovinari, nr. 36, din categoria locuințelor destinate chiriașilor evacuați din locuințe retrocedate foștilor proprietari în categoria locuințelor sociale**

***Consiliul local al municipiului Târgu Mureş, întrunit în şedinţa ordinară de lucru***,

Având în vedere:

**a)** Referatul de aprobare nr.25684 din 04.04.2022 inițiat de Primar prin Direcția activități social-culturale, patrimoniale și comerciale, privind trecerea locuințelor disponibile precum și a celor care se vor disponibiliza, situate în municipiul Târgu Mureș, str. Rovinari, nr. 36, din categoria locuințelor destinate chiriașilor evacuați din locuințe retrocedate foștilor proprietari în categoria locuințelor sociale ,

**b)** Raportul de specialitate al Direcției Juridice, Contencios Administrativ și Administrație Publică locală nr.

**c)** Raportul Comisiilor de specialitate din cadrul Consiliului local municipal Târgu Mureş

**În conformitate cu prevederile :**

* art.2 lit. (c), art. 42 și a art. 43 din Legea Locuinţei nr. 114/1996, republicată și ale prevederilor art. 1 alin. (1) și (2), art.2 alin (1-3), art. 14 alin. (4) din OUG nr. 74/2007 privind asigurarea fondului de locuinţe sociale destinate chiriaşilor evacuaţi sau care urmează a fi evacuaţi din locuinţele retrocedate foştilor proprietari,
* art. 129 alin.(1), alin.(14), art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ

**HOTĂRĂŞTE**

**Art.1.** Se aprobă trecerea locuințelor disponibile precum și a celor care se vor disponibiliza, situate în municipiul Târgu Mureș, str. Rovinari, nr. 36, din categoria locuințelor destinate chiriașilor evacuați din locuințe retrocedate foștilor proprietari în categoria locuințelor sociale.

**Art.2.** Cu aducerea la îndeplinire a prevederilor prezentei hotărâri se însărcinează Executivul Municipiului Târgu Mureş prin Direcţia activităţi social-culturale patrimoniale și comerciale- Serviciul activități culturale, sportive, de tineret și locativ.

**Art.3.** În conformitate cu prevederile art. 252 alin. 1 lit. c , ale art. 255 din OUG nr. 57/2019 privind Codul administrativ, și ale art. 3 alin. 1 din Legea nr. 554/2004, Legea contenciosului administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate**.**

**Art.4.** Prezenta hotărâre se comunicăla:

- Direcția activități social culturale, patrimoniale și comerciale- Serviciul activități culturale, sportive, de tineret și locativ;

-S.C. LOCATIV S.A.

**Viza de legalitate**

**Secretarul general al Municipiului Târgu Mureş,**

**Bâta Anca Voichița**

Anexă referat de aprobare

**MUNICIPIUL TÂRGU MUREŞ**

**ROMÂNIA – 540026 Târgu Mureş, Piaţa Victoriei nr. 3**

**DASCPC- Serviciul Activităţi Culturale, Sportive, de Tineret şi Locativ**

**Tel: 00-40-265-268330 ♦ Fax: 00-40-265-267.772 ♦ www. tirgumures.ro**

**Nr. 21.397 din 18. 03.2022 Data şedinţei: 29.03.2022**

**Ora: 13**

**EXTRAS**

**REFERAT**

**cu privire la soluţionarea unor probleme locative**

Având în vedere prevederile Legii locuinţei nr. 114/1996, republicată şi Hotărârea nr. 259/2021 a Consiliului Local Municipal, supunem spre analiză unele cereri privind probleme locative.

Prezentăm lista locuinţelor disponibile transmise de către S.C. LOCATIV S.A.

**4.3.** Prin HCLM nr. 222/13.11.2008 s-a aprobat ( completarea art. 1 din HCL nr.150/30.10.200) ca blocul de locuinţe din cartierul Rovinari, nr. 36 să fie destinat chiriaşilor evacuaţi din locuinţele retrocedate foştilor proprietari, conform prevederilor O.U.G. nr. 74/2007 şi O.U.G. nr. 68 aprobată prin Legea nr. 515/2006.

Menționăm faptul că, în prezent pe lista solicitanților de locuințe pentru chiriași evacuați/evacuabili din case retrocedate mai figurează doar 5 familii, cărora li s-a oferit soluții de repartizare, dar au refuzat. De asemenea, pentru aceste cazuri mai există fondul de locuințe disponibile situate în imobilele de tip locuințe pentru tineri-ANL.

Având în vedere faptul că, în prezent, în str. Rovinari, nr. 36, există locuințe disponibile și luând în considerare faptul că există un număr mare de solicitări pentru locuințe sociale, propunem inițierea unui proiect de hotărâre prin care să se aprobe modificarea regimului locuințelor disponibile, precum și a celor care se vor disponibiliza din locuințe pentru chiriași evacuați/evacuabili în aceea de locuințe sociale.

**Vă rugăm a dispune**.

Nr. 25.393 din 01.04.2022

**Proces – verbal EXTRAS**

încheiat astăzi, 01.04.2022 cu ocazia întrunirii comisiei numită

prin HCLM nr.9/09.11.2020, renumerotată conform HCL nr. 242/17.12.2020 cu nr.188/9.11.2020

Participă: dna Kakassy Blanka- Consilier local

dl Kiss Zoltan- Consilier local

dl Venczi Janos- Consilier local

dl Orban Lorand- director SC LOCATIV SA

dl Blaga Cosmin-director ex adj DASCPC

dna Mureşan Ramona – funcţionar SACSTL

Din partea SC LOCATIV SA a mai participat: dl Toth Szabolcs-director administrativ.

Se discută Referatul nr. 21.397 din 18.03.2022 și Anexa nr. 22.570/23.03.2022 elaborate de Serviciul activități culturale, sportive de tineret și locativ cu privire la soluţionarea unor probleme locative.

**4.3**. dl Venczi: aceste locuințe ar putea fi folosite în soluționarea anumitor cereri de recazare. Să dăm ocazia familiilor care locuiesc în apartamente mici să fie recazate în apartamente mai spațioase.

Dl Orban: pentru recazări, prin comisie, se pot alege să fie anumiți chiriași, având în vedere faptul că blocul din str. Rovinari, nr. 36 este un bloc bine îngrijit, întreținut.

Dna Mureșan: ulterior schimbării regimului juridic se va discuta și modalitatea de repartizare a acestor locuințe.

Comisia este de acord cu modificarea regimului locuințelor disponibile, precum și a celor ce se vor disponibiliza, situate în str. Rovianri, nr. 36 din locuințe pentru chiriași evacuați/evacuabili din case retrocedate în locuințe sociale și propune înaintarea către Consiliul local a unui proiect de hotărâre în acest sens.

Pentru conformitate cu originalul

Mureșan Ramona-inspector sup SACSTL